**Πρόγραμμα Μεταπτυχιακών Σπουδών** (ΠΜΣ) με τίτλο**:**

**«Φοροτεχνική και Νομοθεσία Επιχειρήσεων»**

**«MSc in TAX CONSULTANCY AND BUSINESS LEGISLATION »**

Το Πρόγραμμα Μεταπτυχιακών Σπουδών «Φοροτεχνική και Νομοθεσία Επιχειρήσεων» του τμήματος Λογιστικής και Χρηματοοικονομικής του ΤΕΙ Δυτικής Μακεδονίας έχει ως σκοπό την εξειδίκευση την εξειδίκευση επιστημόνων πτυχιούχων Λογιστικών, Χρηματοοικονομικής, Τραπεζικής, Διοίκησης στον τομέα της Φοροτεχνικής και της Νομοθεσίας των Επιχειρήσεων.

Οι επιμέρους στόχοι του προγράμματος είναι οι εξής:

• Η εφαρμογή και επιστημονική κατάρτιση των Ελληνικών Φορολογικών Λογιστικών και Ελεγκτικών Προτύπων στις επιχειρήσεις

• Η πλήρη επιστημονική κατανόηση και έρευνα πάνω στα αντικείμενα και στις σύγχρονες τάσεις στη Φορολογική Λογιστική και Νομοθεσία των επιχειρήσεων.

Οι απόφοιτοι του μεταπτυχιακού Φοροτεχνική και Νομοθεσία Επιχειρήσεων με την επιτυχή ολοκλήρωση των σπουδών τους μπορούν:

• Να συμπληρώνουν φορολογικά έντυπα τόσο των φυσικών όσο και των νομικών προσώπων.

• Να αναλύουν τις εναλλακτικές φορολογικές πρακτικές και να συμβουλεύουν επαρκώς τις επιχειρήσεις και τους ιδιώτες.

• Να τηρούν λογιστικά αρχεία όλων των κατηγοριών σύμφωνα με την κείμενη φορολογία, τα ΕΛΠ, τα Διεθνή Λογιστικά Πρότυπα (ΔΛΠ) και Διεθνή Πρότυπα Ελέγχου (ΔΠΕ).

• Να καταρτίζουν τις χρηματοοικονομικές καταστάσεις σύμφωνα με την κειμένη νομοθεσία και να αναλύουν τις φορολογικές προεκτάσεις των λογιστικών δεδομένων

• Να συλλέγουν, να καταγράφουν να αναλύουν αλλά και να κρίνουν τη χρηματοοικονομική και φορολογική κατάσταση τόσο των επιχειρήσεων αλλά και των φυσικών προσώπων

• Να αποκομίσουν εξειδικευμένες δεξιότητες επίλυσης φορολογικών -λογιστικών και ελεγκτικών προβλημάτων, οι οποίες απαιτούνται στην έρευνα και στην καινοτομία προκειμένου να αναπτυχθούν νέες γνώσεις και διαδικασίες στη σχετική επιστήμη.

• Να διεισδύουν στη θεωρία αλλά και στην πράξη των νέων φορολογικών και ελεγκτικών προτύπων.

• Να συντάσσουν ενοποιημένες χρηματοοικονομικές καταστάσεις με βάση τόσο τα ΕΛΠ όσο και ΔΛΠ

• Να ελέγχουν τις χρηματοοικονομικές καταστάσεις οι οποίες προβλέπονται τόσο από τα ΕΛΠ όσο και από τα ΔΛΠ

• Να εφαρμόσουν την κοστολόγηση αλλά και τη διοικητική λογιστική στην κατάρτιση των προϋπολογισμών

• Να εφαρμόσουν τις διαδικασίες εσωτερικού και εξωτερικού ελέγχου σε επιχειρήσεις, καθώς και τη νομοθεσία που αφορά σε εφαρμοσμένη λογιστική, φορολογικά, εργατικά και εμπορικά θέματα (ιδίως εμπορικών εταιριών).

• Να εφαρμόσουν οικονομικές μεθόδους με στόχο την αξιοποίηση των στατιστικών δεδομένων που αφορούν στην εφαρμοσμένη φορολογική λογιστική και ελεγκτική των επιχειρήσεων.

• Να αναπτύξουν τις εφαρμοσμένες δεξιότητες και εξειδικευμένες γνώσεις που ανταποκρίνονται στις ανάγκες των φοροτεχνικών και ελεγκτικών μηχανισμών τόσο στα Νομικά πρόσωπα του Δημόσιου όσο και του Ιδιωτικού τομέα.

• Να αναπτύξουν τις ερευνητικές δεξιότητες όσο και την κριτική σκέψη στην ανάλυση των φορολογικών και ελεγκτικών προτύπων.

• Την εφαρμογή σε συνθήκες αγοράς των νομών και των διατάξεων της Φορολογίας, της Λογιστικής αλλά και του Εσωτερικού και Εξωτερικού Ελέγχου των επιχειρήσεων.

• Την εφαρμογή Συμβουλευτικών πρακτικών στην φορολογία των επιχειρήσεων και φυσικών προσώπων.

• Η προετοιμασία για μεταπτυχιακές σπουδές διδακτορικού επιπέδου.

• Η κάλυψη των αναγκών σε ανώτατο μεταπτυχιακό επίπεδο για διοικητικά στελέχη επιχειρήσεων τόσο στον ιδιωτικό όσο και στον δημόσιο τομέα.

• Η πλήρης κατανόηση της φορολογικής λογιστικής όπως η παρακολούθηση και ανάλυση των φορολογικών πρακτικών τόσο σε φυσικά πρόσωπα όσο και σε νομικά αλλά και η εφαρμογή της νομοθεσίας των επιχειρήσεων τόσο από δημοσίους φορείς όσο και από ιδιωτικούς.

Ο Δ/ντης

Δρ. Καρταλης Νικολαος

ΚΑΘΗΓΗΤΗΣ